**NAVODILA ZA DELO V 10. TEDNU (18. 5. 2020 – 22. 5. 2020):**

1. **SLJ – Govorni nastop (priprava na ocenjevanje)**
2. **MAT – Pisno delim IV**
3. **ND – Dan očarljivih rastlin (Herbarij)**
4. **DRU – Gospodarske dejavnosti v naši pokrajini**

**SLJ – GOVORNI NASTOP**

**Opis živali (OCENJEVANJE)**

V tem tednu se boš pripravil/a na govorni nastop, ki bo **ocenjen, 26. 5. 2020.**

Po e-mailu boš prejel/a opise dveh živali in navodila za ocenjevanje. Izberi eno in tako kot pri zlatem hrčku izdelaj miselni vzorec z bistvenimi podatki. Miselni vzorec mi pošlji najkasneje **do petka, 21. 5. 2020.**

Videoposnetek z govornim nastopom, pa pošlji na moj e-mail [potocnik.gordana@os-mezica.si](mailto:potocnik.gordana@os-mezica.si), [karnicnik.marjeta@os-mezica.si](mailto:karnicnik.marjeta@os-mezica.si) ali pa na Messenger **najkasneje** do **torka, 26. 5. 2020.**

**Opis živali mora vsebovati:**

1. Uvod
2. Zunanjost
3. Bivališče
4. Prehranjevanje
5. Razmnoževanje
6. Posebnosti
7. Zaključek

**MAT - Pisno delim IV**

Pri MAT ti gre zelo dobro. Pridno delaš in veliko si se že naučil.

Ta teden nadaljuj z deljenjem. Najprej za vajo reši **U str. 77/8, 9, 10, 11 in 12.**

***Kako dobro si reševal/a, lahko preveriš na***

<https://www.ucimte.com/?q=interaktivni_ucbenik/1000043#/78>


To je pri MAT vse.

**V sredo, 20. 5. 2020,** bomo imeli uro MAT spet preko Zoom-a.

**Točno uro srečanja ti sporočim na mail.**

**NARAVOSLOVNI DAN – Dan očarljivih rastlin**

Danes je na vrsti naravoslovni dan. Raziskoval boš travnik in okolico – to je tvoja današnja učilnica 😊.

1. **naloga: IZDELAJ HERBARIJ**



**Herbarij** je zbirka na poseben način posušenih in z ustreznimi podatki opremljenih rastlin.

# NAVODILA ZA DELO

Izberi si travnik, kjer boš nabiral rastline. Danes moraš najti **5 različnih rastlin**, ki jih boš vstavil v herbarij.

# Za herbarij izberi rastline, ki:

* jih je na območju **dovolj** (več primerkov iste vrste),
* v času nabiranja **cvetijo**,
* **ne sodijo med redke in ogrožene** vrste ali pa so **gojene na vrtovih, parkih (teh ne nabiraj!!)**
* so **nepoškodovane** (ne sme biti pohojena, pokošena ali objedana).

Pri nabiranju potrebuješ nekaj, v čemer boš prenašal rastline (to je lahko košara ali mapa). Dogovorili se bomo, da nabiramo rastline brez korenin, torej samo **liste, stebla in cvetove**. Skušaj utrgati celo rastlino.

# C:\Users\Darja & Peter\Downloads\IMG_20200403_132336.jpg

# Sušenje rastlin:

Rastline moraš najprej posušiti. Za to boš uporabil **časopisni papir** (NE reklamnega). Vzemi **vsaj 5 listov časopisnega papirja** in vmes položi nabrane rastline. Tako se bodo bolje sušile, saj bo časopisni papir vpijal vlago iz rastlin. Pri polaganju rastlin med časopisne pole pazi, da jih **razporediš čimbolj enakomerno in poravnaš**.



Nastali kup moraš **obtežiti** (najbolje s težkimi knjigami).

Priporočljivo je, da **vsaj na 2 dni zamenjaš časopisni papir**, sicer ti lahko začnejo rastline plesneti. Rastline bodo suhe čez približno **10 dni .**

# 

# C:\Users\Darja & Peter\Downloads\IMG_20200415_151915.jpg

# Oblikovanje herbarija:

Preden se ti rastline posušijo lahko narediš **knjižico**,


v katero boš prilepil svoje rastline. Za to lahko

uporabiš mapo, ali pa sam narediš tršo naslovno

in zadnjo stran. Vmes vstavi 5 risalnih listov,

kamor boš pritrdil posušene rastline.

Odločitev, kako boš liste zvezal, prepuščam tebi.

**Na naslovnico moraš napisati naslednje podatke:**



**HERBARIJ**

Ime in priimek avtorja: **Darja Požun** Šola: **OŠ Ane Gale Sevnica** Razred: **3. razred**

Šolsko leto: **2019/20**

# C:\Users\Darja & Peter\Downloads\IMG_20200415_141628.jpgVstavljanje rastlin v herbarij:

Posušeno rastlino boš prilepil na liste v svoji knjižici. Za herbarij je najbolj sprejemljivo **lepljenje rastline s papirnati trakovi,** ki jih na koncu namažemo z lepilom ali pa uporabimo **lepilni trak**. riporočam kar lepilni trak (v zmernih količinah) 😊.

# Izdelava herbarijske etikete:

Vsaka rastlina potrebuje svojo »osebno izkaznico«. Zato boš izdelal **herbarijsko etiketo**. Za lažje določanje imen rastlin si lahko pomagaš s spletom.

Poleg vsake rastline napiši naslednje podatke:

Ime rastline: **NAVADNI RANJAK**

Datum nabiranja: **3. 4. 2020**

Nahajališče: **travnik ob hiši**

Nabiralec: **Darja Požun**

# Herbarij fotografiraj (vsako stran posebej) in mi pošlji do 5.6.2020. Herbarij bo ocenjen ☺.

**DRU – Gospodarske dejavnosti v domači pokrajini**

V tem tednu boste spoznali Gospodarske dejavnosti v domači pokrajini.

Se še spomnite snovi o domačem kraju. Med drugim ste takrat spoznali tudi gospodarske dejavnosti.

To bomo ta teden malo razširili na našo pokrajino.

**1.ura:** V DZ, na strani 85, 86 natančno preberite snov in o njej razmislite.

V zvezek zapišite naslov in povzetek:

**GOSPODARSKE DEJAVNOSTI V DOMAČI POKRAJINI**

*Gospodarstvo daje številnim pokrajinam podobo. Nekatere dejavnosti so v pokrajini bolj opazne, druge manj. Gospodarstvo delimo na proizvodne ( kmetijstvo, gozdarstvo, rudarstvo, energetika, …) in storitvene dejavnosti ( storitve za ljudi, šola, bolnišnica, banka…).*

V DZ reši vajo 4 in ustno odgovori na vprašanja na strani 87.

**2.ura:**

**a.** V zvezek zapiši oz. opiši pot (skica, premica, krog) določenega izdelka (po tvoji izbiri) od proizvajalca do trgovine.

Npr.: Od žita do kruha, od volne do šala…

**b.** Naštej nekaj proizvodnih in storitvenih dejavnosti za Črno na Kor., Mežico, Prevalje in Ravne na Kor. ( pomagajte si s spletom in starši)

(Lahko naredite razpredelnico, miselni vzorec ali uporabite svoje ideje.)

**ŽELIM VAM USPEŠNO DELO. ( Ne rabite mi kaj poslat, le potrudite se in delo opravite.)**